कांग्रेस का जन वेदना सम्मेलन 9 को
मुंडावर | कस्बेमें कांग्रेस का जन वेदना सम्मेलन नौ मार्च को आयोजित किया जाएगा। इसकी तैयारी के लिए सोमवार को कांग्रेस कार्यालय में कार्यकर्ताओं की बैठक हुई। इसमें विधानसभा क्षेत्र प्रभारी विजेंद्र सिंह चौहान ने कहा कि नोटबंदी से आमजन परेशान हैं। प्रधानमंत्री ने देश की जनता से 50 दिन का समय मांगा लेकिन उसके बाद भी समस्या का निदान नहीं हुआ है। आमजन की समस्याओं को लेकर कांग्रेस द्वारा नौ मार्च को जन वेदना सम्मेलन का आयोजन सैनिक विश्राम गृह के समीप सुबह 11 बजे किया जाएगा। बैठक में सम्मेलन को सफल बनाने के लिए कार्यकर्ताओं को जिम्मेदारी सौंपी गई। इस मौके पर मेजर कविता यादव, धर्मचंद बोहरा ब्लॉक अध्यक्ष, गोपीचंद शर्मा जिला महासचिव, राकेश यादव एडवोकेट, गंगाराम पटेल, अशोक पटेल, चेतन तनवानी, महावीर प्रसाद, कीमत राय शर्मा, प्रभुदयाल, सोनू गुप्ता, जगराम गुर्जर आदि मौजूद थे।
hin_Deva hin_Deva